Source: http://skolenie.slov-lex.sk/pravne-predpisy/SK/ZZ/2010/78/
Timestamp: 2019-09-21 19:43:21+00:00

Document:
78/2010 Z.z. - Nariadenie vlády Slovenskej republi... - Slov-lex
78/2010 Z.z.
78/2010 Z. z.
Časová verzia predpisu účinná od 15.03.2010
ktorým sa ustanovujú podmienky poskytnutia jednorazovej podpory v sektore produkcie mlieka
Toto nariadenie vlády upravuje podmienky poskytnutia jednorazovej podpory v sektore produkcie mlieka (ďalej len „jednorazová podpora“) podľa osobitného predpisu.1)
Žiadosť o jednorazovú podporu
Žiadosť o jednorazovú podporu predkladá Pôdohospodárskej platobnej agentúre2) osoba,3) ktorá vykonáva poľnohospodársku činnosť4)na území Slovenskej republiky (ďalej len „žiadateľ“).
Žiadosť o jednorazovú podporu, ktorej vzor je uvedený v prílohe č. 1, predkladá žiadateľ Pôdohospodárskej platobnej agentúre do 30. apríla 2010.
Prílohou k žiadosti o jednorazovú podporu je potvrdenie o počte kráv k 31. marcu 2010 vydané centrálnym registrom zvierat5) pre žiadateľa, ktorý je zároveň držiteľom individuálnej kvóty mlieka.6)
Vyplatenie jednorazovej podpory
Suma jednorazovej podpory vypočítanej na dojnicu podľa osobitného predpisu1) sa uverejní do 15. mája 2010 vo Vestníku Ministerstva pôdohospodárstva Slovenskej republiky.
Informácia o sume vyplatenej jednorazovej podpory jednotlivým žiadateľom sa uverejní vo Vestníku Ministerstva pôdohospodárstva Slovenskej republiky do 31. augusta 2010.
Týmto nariadením vlády sa vykonáva právny akt Európskej únie uvedený v prílohe č. 2.
Toto nariadenie vlády nadobúda účinnosť 15. marca 2010 a stráca platnosť 31. augusta 2010.
Príloha č. 1 k nariadeniu vlády č. 78/2010 Z. z.
Žiadosť o vyplatenie jednorazovej podpory v sektore produkcie mlieka
Príloha č. 2 k nariadeniu vlády č. 78/2010 Z. z.
ZOZNAM VYKONÁVANÝCH PRÁVNYCH AKTOV EURÓPSKEJ ÚNIE
Nariadenie Komisie (EÚ) č.1233/2009 z 15. decembra 2009, ktorým sa ustanovuje osobitné opatrenie na podporu trhu v mliekarenskom odvetví (Ú. v. EÚ L 330, 16. 12. 2009).
Nariadenie Komisie (EÚ) č. 1233/2009 z 15. decembra 2009, ktorým sa ustanovuje osobitné opatrenie na podporu trhu v mliekarenskom odvetví (Ú. v. EÚ L 330, 16. 12. 2009).
Čl. 2 písm. a) nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 31. 1. 2009).
Čl. 2 písm. c) nariadenia (ES) č. 73/2009.
§ 19 ods. 1 zákona č. 39/2007 Z. z. o veterinárnej starostlivosti.
Čl. 65 písm. i) nariadenia Rady (ES) č. 234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16. 11. 2007) v platnom znení.
§ 2 Žiadosť o jednorazovú podporu
§ 3 Vyplatenie jednorazovej podpory
§ 4 Záverečné ustanovenie
§ 5 Účinnosť
Číslo: 78/2010 Z. z.
Názov: Nariadenie vlády Slovenskej republiky, ktorým sa ustanovujú podmienky poskytnutia jednorazovej podpory v sektore produkcie mlieka
Dátum vyhlásenia: 11.03.2010
Dátum účinnosti od: 15.03.2010
Nachádza sa v čiastke: 42/2010
2. 15.03.2010 -

References: Čl. 2

Čl. 2

§ 19

Čl. 65

§ 2

§ 3

§ 4

§ 5